Meil on ju küllalt neid hoolekandeasutusi, millele on tehtud Päästeameti poolt ettekirjutusi, kõiki ettekirjutusi ei suuda koheselt kõrvaldada pelgalt seetõttu, et rahalisi vahendeid pole, kuid kõnealuse hoone puhul ei olnud mitte  mingisuguseid ettekirjutusi, hoone vastas kõikidele rangetele standarditele. Ka Päästeameti puhul aeg-ajalt on probleem, ei jõuta sündmuskohale kiiresti, nüüd Päästeamet jõudis kohale normatiivaegade piires, ei olnud ka mingeid probleeme vee kättesaamisega, vett oli piisavalt. Meil on praegu Eestis linnades küllalt tihti hüdrandid kas külmunud või lumehangede alla mattunud, kuid antud juhtumil vesi oli kättesaadav, Päästeamet reageeris kiiresti, hoone vastas kehtivatele standarditele ja ometi meil on kümme hukkunut.  Siin on uurimisorganitel väga palju tööd, et välja selgitada tulekahju vallapääsemise põhjused. Aga kuidas hoone taastatakse, mis materjalidest, mis kujul täpselt, küllap otsustatakse taastamisprojektide koostamise käigus.